તે સિવાય બીજો એક શ્વાન હતો જેને હું દરરોજ ભોજન કરાવતો હતો. તેણે અચાનક મારા ફ્લેટ ખાતે આવવાનું બંધ કરી દીધું. મેં આસપાસ તેને શોધવાનો ઘણો પ્રયાસ કર્યો પણ ઘણા દિવસની મહેનત છતાં તે મળ્યો નહીં. એક દિવસ હું મારી કારમાં જતો હતો ત્યાં મને શ્વાનનો અવાજ સંભળાયો. તે મારી કારની આસપાસ દોડતો અને ભસતો હતો. હું કારમાંથી બહાર આવ્યો. તે એ જ શ્વાન હતો જેને હું શોધતો હતો. મેં તેની સામે જોયું સિટી મારી. તે સખત પીડામાં જણાતો હતો. મેં તપાસ કરી તો તેની પૂંછડીમાંથી લોહી નીકળતું હતું. તેને સખત પીડા થતી હતી. ત્યાં મોટો કાપો હતો. મને એમ થયું કે આટલા બધા મહિના પછી તે મારી પાસે જ કેમ આવ્યો. શું તેને ખરેખર કોઈ દાક્તરી મદદની જરૂર હતી. તેને એમ હતું કે આવા સમયે મારી પાસે હૂંફ મળી રહેશે. તે બોલી તો શકતો નહોતો પણ મેં માત્ર ધારી લીધું.